નડિયાદ પીજ રોડ પર ગીતાજંલી ચોકડી પાસે આવેલી ચિદાનંદ સોસાયટીમાં રહેતા એક ડોકટરના બંધ મકાનમાં ગુરૂવારે બપોરે તસ્કરો ત્રાટકયા હતા. મકાનનું ઇન્ટરલોક તોડીને અંદર પ્રવેશ કરીને તિજોરીમાંથી સોનાચાંદીના દાગીના તથા રોકડ રૂ. ૧.૫૦ લાખ મળીને કુલ રૂ. ૩.૪૧ લાખ મતાની ચોરી કરીને ફરાર થઇ ગયા હતા. ડોકટર દંપતિ રાબેતા મુબજ મકાન બંધ કરીને શહેરમાં આવેલી હોસ્પિટલમાં ગયા હતા. અને આ ઘટના બની હતી. આ સંદર્ભે નડિયાદ પશ્વિમ પોલીસે અજાણ્યા તસ્કરો વિરૂધ્ધ ગુનો નોંધીને વધુ તપાસ હાથધરી છે.